Diari Oficial de la Generalitat Valenciana


Sumari del DOGV 4177, del 28-01-2002 (2002/626)

ORDRE de 21 de gener de 2002, de la Conselleria de Cultura i Educació, per la qual s'establix el Registre Territorial de la Propietat Intel·lectual de la Comunitat Valenciana.
-------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2002/01/21/(2)/dof/vci/html**

### Dades del document

Número de DOGV
:   4177

Data del DOGV
:   28-01-2002

Secció del DOGV
:   I. DISPOSICIONS GENERALS

Número del document
:   2002/626


Data del document
:   21-01-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * legislació
    * registre de documents
    * propietat intel·lectual
    * competència administrativa

ORDRE de 21 de gener de 2002, de la Conselleria de Cultura i Educació, per la qual s'establix el Registre Territorial de la Propietat Intel·lectual de la Comunitat Valenciana. [2002/A626]
  
L'article 144 del Text Refós de la Llei de Propietat Intel·lectual, aprovat pel Reial Decret Legislatiu 1/1996, de 12 d'abril, disposa que el Registre General de la Propietat Intel·lectual és únic en tot el territori nacional.
  
El Reglament del Registre General de la Propietat Intel·lectual, aprovat pel Reial Decret 733/1993, de 14 de maig, assenyala que el dit registre està integrat pels registres territorials, el Registre Central i la Comissió de Coordinació. Afig que els registres territorials són establits i gestionats per les comunitats autònomes.
  
Per Reial Decret 850/1999, de 21 de maig, es traspassen a la Comunitat Valenciana les funcions i servicis en matèria d'execució de la propietat intel·lectual i per Decret 17/1999, de 29 de setembre, del president de la Generalitat Valenciana, s'assignen les dites funcions i servicis a la Conselleria de Cultura i Educació.
  
El Decret 111/2000, de 18 de juliol, del Govern Valencià, pel qual s'aprova el Reglament Orgànic i Funcional de la Conselleria de Cultura i Educació, atribuïx en l'article 22 a la Direcció General del Llibre, Arxius i Biblioteques, l'exercici de les funcions que tinga atribuïdes el departament en matèria de propietat intel·lectual.
  
La Comissió de Coordinació del Registre General de la Propietat Intel·lectual, amb data 29 d'octubre del 2001, va aprovar la proposta d'establiment del Registre Territorial de la Propietat Intel·lectual de la Comunitat Valenciana, de conformitat amb el que disposa l'apartat 2 de la disposició transitòria única de citat Reial Decret 733/1993, de 14 de maig.
  
En virtut d'això, fent ús de les facultats que m'atribuïxen els articles 35.e i 71 de la Llei 5/1993, de 30 de desembre, de Govern Valencià,
  
ORDENE
  
Primer. Establiment
  
S'establix el Registre Territorial de la Propietat Intel·lectual de la Comunitat Valenciana, integrat en el Registre General de la Propietat Intel·lectual.
  
Segon. Organització
  
El Registre Territorial de la Propietat Intel·lectual de la Comunitat Valenciana disposarà d'oficines de presentació de sol·licituds a les ciutats de Alacant, Castelló i València dependents de les respectives direccions territorials de Cultura i Educació.
  
Tercer. Adscripció
  
El Registre Territorial de la Propietat Intel·lectual de la Comunitat Valenciana està adscrit a la Direcció General del Llibre, Arxius i Biblioteques i tindrà la seu central en la Direcció Territorial de Cultura i Educació de València.
  
DISPOSICIONS FINALS
  
Primera
  
El Registre Territorial de la Propietat Intel·lectual de la Comunitat Valenciana iniciarà el seu funcionament l'1 de febrer de 2002.
  
Segona
  
Esta ordre serà publicada en el Diari Oficial de la Generalitat Valenciana i en el Boletín Oficial del Estado.
  
València, 21 de gener del 2002
  
El conseller de Cultura i Educació
  
 p.s.r. (art. 4.1 Decret 111/2000,
  
 DOGV núm. 3798, de 21 de juliol),
  
la subsecretària,


Còpia Permalink ELI